Rikunarita-ORG/Wikinium huggingface dataset:
# מחוזות ניו ג'רזי

במדינת ניו ג'רזי שבארצות הברית ישנם 21 מחוזות.

הגדול שבמחוזות ניו ג'רזי הוא מחוז אושן (2,372 קמ"ר), הקטן שבהם הוא מחוז הדסון (122 קמ"ר), והמאוכלס שבהם הוא מחוז ברגן (כ-905,116 תושבים נכון לשנת 2010). עיר הבירה, טרנטון, נמצאת במחוז מרסר.

## רשימת המחוזות

הטבלה שלהלן ממוינת כברירת מחדל לפי גודל האוכלוסייה במחוז. לחיצה על החצים הקטנים בתא העליון של כל עמודה תמיין מחדש את הטבלה לפי פרמטרים אחרים.

מפת מחוזות ניו ג'רזי
מפת צפיפות אוכלוסין של ניו ג'רזי עם חלוקה למחוזות. מעודכן על סמך נתוני מפקד האוכלוסין של 2020

| מחוז | שם בשפת המקור | מושב המחוז | שנת הקמת המחוז | אוכלוסייה נכון לשנת 2020 | שטח (קמ"ר) | הכנסה חציונית למשק בית נכון ל-2010 (דולר אמריקני) | השינוי באוכלוסיית המחוז בין השנים 2010 ל-2020 |
| --- | --- | --- | --- | --- | --- | --- | --- |
| מחוז ברגן ‏ | Bergen County | האקנסק | 1683 | 952,997 | 606 | $81,708 | +47,881+5.29%  +47,881 |
| מחוז מידלסקס ‏ | Middlesex County | ניו ברונסוויק | 1683 | 861,418 | 805 | $77,615 | +51,560+6.37%  +51,560 |
| מחוז אסקס ‏ | Essex County | ניוארק | 1683 | 849,477 | 326 | $55,125 | +65,508+8.36%  +65,508 |
| מחוז הדסון ‏ | Hudson County | ג'רזי סיטי | 1840 | 703,336 | 122 | $55,275 | +69,070+10.89%  +69,070 |
| מחוז מונמות' ‏ | Monmouth County | פריהולד בורו | 1683 | 644,098 | 1,222 | $82,265 | +13,718+2.18%  +13,718 |
| מחוז אושן‏ | Ocean County | טומס ריבר | 1850 | 655,735 | 2,372 | $59,620 | +79,168+13.73%  +79,168 |
| מחוז יוניון ‏ | Union County | אליזבת' | 1857 | 569,815 | 267 | $66,791 | +33,316+6.12%  +33,316 |
| מחוז קמדן ‏ | Camden County | קמדן | 1844 | 524,907 | 575 | $60,976 | +11,250+2,19%  +11,250 |
| מחוז פסאיק ‏ | Passaic County | פטרסון | 1837 | 513,936 | 479 | $54,944 | +12,710+2.54%  +12,710 |
| מחוז מוריס ‏ | Morris County | מוריסטאון | 1739 | 511,151 | 1,215 | $96,747 | +18,875+3.83%  +18,875 |
| מחוז ברלינגטון ‏ | Burlington County | מאונט הולי | 1694 | 466,103 | 2,085 | $76,258 | +17,369+3.87%  +17,369 |
| מחוז מרסר ‏ | Mercer County | טרנטון | 1838 | 380,688 | 585 | $71,217 | +14,175+3.87%  +14,175 |
| מחוז סאמרסט  | Somerset County | סאמרוויל | 1688 | 346,875 | 790 | $97,440 | +23,431+7.24%  +23,431 |
| מחוז גלוסטר ‏ | Gloucester County | וודבורי | 1686 | 306,601 | 842 | $72,664 | +18,313+6.35%  +18,313 |
| מחוז אטלנטיק ‏ | Atlantic County | מייז לאנדינג | 1837 | 275,638 | 1,453 | $54,766 | +1,089+0.4%  +1,089 |
| מחוז קמברלנד ‏ | Cumberland County | ברידג'טון | 1748 | 151,356 | 1,267 | $50,651 | -5,542-3.53%  -5,542 |
| מחוז סאסקס ‏ | Sussex County | ניוטון | 1753 | 146,084 | 1,349 | $83,089 | -3,181-2.13%  -3,181 |
| מחוז האנטרדון ‏ | Hunterdon County | פלמינגטון | 1714 | 129,777 | 1,114 | $100,980 | +1,423+1.11%  +1,423 |
| מחוז וורן ‏ | Warren County | בלבידיר | 1824 | 110,926 | 927 | $71,364 | +2,234+2.06%  +2,234 |
| מחוז קייפ מאי ‏ | Cape May County | קייפ מאי קורט האוס | 1692 | 98,634 | 660 | $54,292 | +1,369+1.41%  +1,369 |
| מחוז סיילם ‏ | Salem County | סיילם | 1694 | 65,117 | 875 | $59,441 | -966-1.46%  -966 |

## קישורים חיצוניים

 מדיה וקבצים בנושא **מחוזות ניו ג'רזי** בוויקישיתוף

## הערות שוליים
# ערש הציוויליזציה

הריסות היישוב גבקליטפה, הנמצא בדרום-מזרח טורקיה, הוקם בסביבות 10,000 לפנה"ס על ידי ציידים-לקטים בראשית התקופה הנאוליתית
המונח **ערש הציוויליזציה** (באנגלית: **Cradle of civilization**) מתייחס למקומות שבהם החלה התפתחות הציוויליזציה האנושית. התפיסה הנפוצה כיום היא, שלא היה מקום אחד שהוא ערש הציוויליזציה האנושית, אלא היו כמה תרבויות שהתפתחו במקביל באופן עצמאי, כאשר האזורים בהם התפתחו לראשונה ציוויליזציות היו אזור הסהר הפורה (במצרים העתיקה, הלבנט, ובמסופוטמיה), הודו העתיקה וסין הקדומה. מידת ההשפעה ההדדית של התרבויות הקדומות הללו זו על זו שנוי במחלוקת. כמו כן, התפיסה המקובלת כיום היא שהתרבויות הפרה-קולומביאניות של מסו-אמריקה, בעיקר אלו אשר נמצאו באזור בו נמצאת כיום מקסיקו, ואלו שנמצאו באזור בו נמצאת כיום פרו, התפתחו באופן מבודד ועצמאי מהציוויליזציות של אירואפרסיה.

ההיסטוריונים נוהגים להגדיר קיומן של ציוויליזציות על פי קריטריונים שונים, כגון שימוש בכתב, וקיומן של ערים, מעמדות חברתיים, חקלאות, בעלי חיים, מבני ציבור, מטלורגיה, וארכיטקטורה מונומנטלית.

עדויות קדומות ליישובי קבע מהתרבות הנאטופית נמצאו באזור הלבנט ומתוארכים לסביבות תחילת האלף ה-12 לפנה"ס. ייתכן שיישובים אלה לא התבססו על חקלאות. המעבר לחקלאות התרחש בסהר הפורה כ-11,500–12,000 שנים לפני זמננו, ובאופן עצמאי גם באזורים אחרים, במה שמכונה המהפכה הנאוליתית.

## מיקום אחד או מיקומים מרובים

בעוד שבתחילה הסברה המקובלת הייתה שהציווליזציה האנושית התפתחה במקור באזור הסהר הפורה והתפשטה משם באופן הדרגתי ברחבי העולם, התאוריה המקובלת כיום היא שמספר ציוויליזציות התפתחו במקביל ובאופן עצמאי במספר מקומות בשתי ההמיספרות.

התאוריה המקובלת היא שהיו חמישה אזורים בהם התפתחה הציוויליזציה האנושית באופן עצמאי:

* אזור הסהר הפורה
* אזור מישור אינדוס-גנגס
* אזור המישור הצפוני הסיני
* אזור מרכז רכס הרי האנדים
* אזור מסו-אמריקה

## ערש הציוויליזציה המערבית

|  |  |
| --- | --- |
|  |  ראו גם – **התרבות המינואית, יוון המיקנית, יוון העתיקה, רומא העתיקה, התקופה הקלאסית (יוון ורומא)** |

הקולוסיאום והאקרופוליס, סמלים בולטים של הציוויליזציה היוונית והציוויליזציה הרומית. ההשפעה של הציוויליזציה היוונית התפשטה ברחבי אירופה בזכות השפעתה של האימפריה הרומית.
התפיסה המקובלת כיום היא שיוון הקלאסית היא הציוויליזציה הקדומה ביותר שהיוותה את הבסיס לתרבות המערבית המודרנית, ובפרט לדמוקרטיה, האמנות, התיאטרון, הפילוסופיה והמדע של התרבות המערבית המודרנית. מסיבה זו היא מכונה "ערש התרבות המערבית". יחד עם יוון, רומא מתוארת גם כן לעיתים כערש התרבות המערבית בשל התפקיד שהיה לרומא בעיצוב הפוליטיקה, הרפובליקניזם, המשפט, האדריכלות, הלוחמה והאימוץ של הנצרות בקרב התרבות המערבית המודרנית.

## ראו גם

* ציוויליזציה
* העת העתיקה

## קישורים חיצוניים

* ״מתחילים מהתחלה״ - פרק על ערש התרבות בפודקאסט ״מינהר הזמן״, ״כאן״, תאגיד השידור הישראלי

## הערות שוליים
# מדהורי דיקשיט

מדהורי דיקשיט
माधुरी दीक्षित|  |
|
לידה |
15 במאי 1967 (בת 59) מומבאי, הודו  |
|
מדינה |
הודו  |
|
השכלה | Sathaye College  |
|
תקופת פעילות |
מ-1984  |
|
השקפה דתית |
הינדואיזם  |
|
בן זוג | Shriram Madhav Nene (מ-17 באוקטובר 1999)  |
|
מספר ילדים |
2  |
|
פרסים והוקרה |
פאדמה שרי באמנויות (2008)  |
|
חתימה |   |
| **פרופיל ב-IMDb** |
|   |

**מדהורי דיקסיט** (בהינדית: माधुरी दीक्षित; נולדה ב-15 במאי 1967) היא שחקנית ודוגמנית הודית.

תחילה התפרסמה דיקסיט כדוגמנית, היא החלה לשחק רק בשנת 1988. ברבים מסרטיה, שיחקה לצד שאהרוח' ח'אן ואניל קאפור.

## קריירה

תפקידה הראשון היה בסרט "טאזאאב" בשנת 1988, ומאז היא משחקת בסרטי דרמה, פעולה ונוער, המשודרים במדינות אסיה, בין היתר ברוסיה ובישראל.

בין סרטיה ניתן למנות את "דבדס", "אהובתי אני שלך", "פחם בוער", "קישן וקנהיה", "אג'ה נצלה" ו"הלב" (עם אמיר ח'אן).

בשנת 2022 כיכבה בתפקיד הראשי בסדרת המסתורין "משחק התהילה" בשירות הזרמת המדיה נטפליקס.

## קישורים חיצוניים

 מדיה וקבצים בנושא **מדהורי דיקשיט** בוויקישיתוף
*

* מדהורי דיקשיט, ברשת החברתית פייסבוק
* מדהורי דיקשיט, ברשת החברתית X (טוויטר)
* מדהורי דיקשיט, ברשת החברתית אינסטגרם
* מדהורי דיקשיט, ברשת החברתית טיקטוק
* מדהורי דיקשיט, סרטונים בערוץ היוטיוב
* מדהורי דיקשיט, במסד הנתונים הקולנועיים IMDb (באנגלית)
* מדהורי דיקשיט, באתר AllMovie (באנגלית)
* מדהורי דיקשיט, באתר Rotten Tomatoes (באנגלית)
* מדהורי דיקשיט, במסד הנתונים הקולנועיים KinoPoisk (ברוסית)
* מדהורי דיקשיט, באתר MusicBrainz (באנגלית)
* מדהורי דיקשיט, באתר Songkick (באנגלית)

 ערך זה הוא קצרמר בנושא קולנוע ובנושא הודו. אתם מוזמנים לתרום לוויקיפדיה ו**להרחיב אותו**.
# ג'רום ברונר

ג'רום ברונר|  |
| ג'רום ברונר, 1936 |
|
לידה |
1 באוקטובר 1915 ניו יורק, ארצות הברית  |
|
פטירה |
5 ביוני 2016  (בגיל 100) מנהטן, ארצות הברית  |
|
מדינה |
ארצות הברית  |
|
השכלה | * אוניברסיטת קיימברידג' (1947)
* אוניברסיטת דיוק
* אוניברסיטת הרווארד
 |
|
עיסוק |
פסיכולוג |
|
פרסים והוקרה | * מלגת גוגנהיים (1955)
* חבר כבוד של החברה הבריטית לפסיכולוגיה
* Award for Distinguished Contributions to Developmental Psychology (1975)
* עמית האקדמיה האמריקאית לאמנויות ולמדעים (1958)
* פרס בלצן (1987)
* פרס א. ל. תורנדייק (1981)
* פרס האגודה האמריקנית לפסיכולוגיה לתרומות מדעיות נכבדות לפסיכולוגיה (1962)
* פרס עמיתי ויליאם ג'יימס (1989)
 |
|   |

**ג'רום סימור ברונר** (באנגלית: **Jerome Seymour Bruner**;‏ 1 באוקטובר 1915 – 5 ביוני 2016) היה פסיכולוג קוגניטיבי יהודי-אמריקאי שתרם לפיתוח תאוריית הלמידה הקוגניטיבית.

ברונר נמנה עם קבוצת חוקרים שפעלה בתחילת שנות ה-50 באוניברסיטת ייל וסללה את המעבר מן הגישה הביהביוריסטית אל הגישה הקוגניטיבית. ברונר ועמיתיו הניחו שהאדם פועל על פי אסטרטגיות מכוונות, כלומר הוא מעלה ביוזמתו השערות באשר למהות המושג ותר אחר גירויים שיאפשרו לו לבחון את השערותיו.
ברונר הדגיש את החשיבות הרבה של ההקשר החברתי בנוגע להתפתחות הקוגניטיבית ובנוגע להתפתחות השפתית. הוא סבר כי הסביבה החברתית מהווה "מנגנון תומך לרכישת שפה", שמשלים את המנגנון המולד לרכישת שפה.

## קורות חיים

פרק זה לוקה בחסר. אנא תרמו לוויקיפדיה והשלימו אותו.
## משנתו

ברונר חקר רבות את האופן שבו ילדים לומדים ומסקנתו הייתה כי הם לומדים על ידי תהליך אותו כינה "פיגום" (scaffolding).
באמצעות תהליך הפיגום, הילד מבנה את ידיעותיו בהסתמך על ידע שכבר יש ברשותו. תהליך הפיגום, לפי ברונר, נעשה על ידי הסביבה החיצונית, אשר מבנה את הסיטואציה ומאפשרת לילד להיענות לסביבה באופן מסתגל יותר.
תמיכה זו כוללת מתן הדרכה, רמזים, משוב ועצות, הניתנים בהתאם לרמת היכולת העכשווית של הילד וגם בהתאם לרמת ההתפתחות המקורבת.[דרוש מקור]

## כתביו

כתביו שתורגמו לעברית:

* ג'ירום ס' ברונר, **תהליך החינוך**, עברית: נפתלי גינתון, תל אביב: יחדו, 1965.
* ג'רום ברונר, **תרבות החינוך: מאמרים על חינוך בהקשר**, תרגם מאנגלית אמיר צוקרמן, תל אביב: ספרית פועלים ('מחשבות על חינוך'), תשס"א 2000.

## ראו גם

* לב ויגוצקי

## לקריאה נוספת

* David Bakhurst, and Stuart G. Shanker (eds.), *Jerome Bruner: Language, Culture and Self*, London: Sage, 2001. (הספר בגוגל ספרים)
* David Olson, *Jerome Bruner: The Cognitive Revolution in Educational Theory*, London: Continuum, 2007.
* Keiichi Takaya, *Jerome Bruner: Developing a Sense of the Possible*, Dordrecht; New York: Springer, 2013. (הספר בגוגל ספרים)

## קישורים חיצוניים

 מדיה וקבצים בנושא **ג'רום ברונר** בוויקישיתוף
*
* biography/Jerome-Bruner ג'רום ברונר, באתר אנציקלופדיה בריטניקה (באנגלית)
* ג'רום סימור ברונר (1915-2016), דף שער בספרייה הלאומית

* Keiichi Takaya, *Jerome Bruner: Developing a Sense of the Possible*, Dordrecht; New York: Springer, 2013, Ch. 1: Becoming Bruner, pp. 1 ff

## הערות שוליים